97. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ. 12764 Φ101.4/53γ της 1/14 Νοεμ.  1977 (ΦΕΚ Β' 1174) Περί καθορισμού χρόνου υποχρεωτικής υπηρεσίας και εκπαιδεύσεως των κατατασσομένων  ως Χωροφυλάκων και Αστυφυλάκων στρατευσίμων, κλάσεως 1980. ΄Εχοντες υπ' όψει τας διατάξεις του Νόμ. 34/1975 «περί συμπληρώσεως του Ν.Δ. 935/1971, περί καταστάσεως εν γένει των οπλιτών Χωροφυλακής και των κατωτέρων οργάνων Αστυνομίας Πόλεων και Πυροσβεστικού Σώματος», αποφασίζομεν: 1.Οι προ της εκπληρώσεως των στρατιωτικών των υποχρεώσεων μέλλοντες να καταταγούν, κατά το έτος 1978, ως Χωροφύλακες και Αστυφύλακες, στρατεύσιμοι, κλάσεως 1980, υποχρεούνται να υπηρετήσουν εις το αντίστοιχον Σώμα επί 5 έτη, ενημερούμενοι περί της υποχρεώσεως ταύτης προ της κατατάξεώς των. Ο χρόνος ούτος άρχεται από της εξόδου των εκ της Σχολής. 2.Η διάρκεια εκπαιδεύσεως των ανωτέρω στρατευσίμων εις την οικείαν Σχολήν Χωροφυλακής και Αστυνομίας Πόλεων ορίζεται εις τέσσαρας μήνας, εφαρμοζομένων ως προς τας εν γένει λοιπάς λεπτομερείας της εκπαιδεύσεως ταύτης των διατάξεων των οικείων Κανονισμών. Σύμφωνα με τις Αποφ. Υπ. Δημοσίας Τάξεως 17269 Φ. 101.4/70δ/7-25 Νοεμ. 1978 (ΦΕΚ Β' 1028) και 2740/Φ 101.4/701γ/20 Φεβρ. - 2 Μαρτ. 1979 (ΦΕΚ Β' 208) τα ανωτέρω ισχύουν και για τους στρατευσίμους κλάσεως 1981, οι οποίοι θα καταταγούν το 1979. 